KISKŐRÖS VÁROS JEGYZŐJE

ELŐTERJESZTÉS
(a Képviselő-testület 2014. november 26-i rendkívüli ülésére)

TÁRGY: 
A NEMZETISÉGI ÖNKORMÁNYZATOK MŰKÖDÉSI FELTÉTELEINEK BIZTOSÍTÁSÁRA KÖTÖTT MEGÁLLAPODÁS MÓDOSÍTÁSA
Az államháztartásról szóló 2011. évi CXCV. törvény 27.§ (2) bekezdése értelmében a helyi nemzetiségi önkormányzatok bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a nemzetiségi önkormányzat székhelye szerinti helyi önkormányzat önkormányzati hivatala gondoskodik.
A nemzetiségiek jogairól szóló 2011. évi CLXXIX. törvény 80.§ (2) bekezdése értelmében általános választás esetén az alakuló ülést követő 30 napon belül felül kell vizsgálni a nemzetiségi önkormányzatok és helyi önkormányzatok között létrejött megállapodást. 
Az államháztartási számvitelben változtak a tervezési és a beszámolási határidők, gyakoriságok; a Nemzetiségi Önkormányzatok új szolgáltatónál vezetik a fizetési számláikat, ezek átvezetése szükséges volt a megállapodásban.
A fentiek alapján javaslom, hogy a Képviselő-testület Kiskőrös Város Önkormányzata és a Nemzetiségi Önkormányzatok között létrejött megállapodást a határozat-tervezetben foglaltak szerint hagyja jóvá.
Kiskőrös, 2014. november 20.
Dr. Turán Csaba sk.

      
          


jegyző

HATÁROZAT-TERVEZET

Kiskőrös Város Képviselő-testülete az államháztartásról szóló 2011. évi CXCV. törvény és a nemzetiségiek jogairól szóló 2011. évi CLXXIX. törvény alapján a Kiskőrös Város Önkormányzata és a
· Kiskőrös Város Német Nemzetiségi Önkormányzata
· Kiskőrös Város Szlovák Nemzetiségi Önkormányzata 

· Kiskőrös Város Cigány Nemzetiségi Önkormányzata 

működési feltételeit; pénzügyi-gazdasági feladatainak felelősségvállalását és munkamegosztását rögzítő megállapodást a határozat-tervezet mellékletében foglaltak szerint jóváhagyja.

